

**"Жалғыз терезе" қағидаты бойынша халыққа мемлекеттiк қызмет көрсету туралы**

Қазақстан Республикасы Үкіметінің 2005 жылғы 24 мамырдағы N 501 Қаулысы

       Ескерту. Тақырыпқа өзгерту енгізілді - ҚР Үкіметінің 2007.01.05.  N 1 қаулысымен.

      Қазақстан Республикасы Үкiметiнiң 2005 жылғы 5 наурыздағы N 210  қаулысымен бекiтiлген Мемлекет басшысының "Қазақстан экономикалық, әлеуметтiк және саяси жедел жаңару жолында" атты Қазақстан халқына 2005 жылғы 18 ақпандағы  Жолдауын iске асыру жөнiндегi жалпыұлттық жоспардың iс-шараларын орындаудың желiлiк кестесiнiң 57.6-тармағына сәйкес Қазақстан Республикасының Үкiметi  **ҚАУЛЫ ЕТЕДI:**

      1. Қосымшаға сәйкес Халыққа қызмет көрсету орталықтарында (бұдан әрi - орталықтар) "жалғыз терезе" қағидаты бойынша мемлекеттiк қызметтердi көрсету ұйымдастырылсын.   
       Ескерту. 1-тармаққа өзгерту енгізілді - ҚР Үкіметінің 2007.01.05.  N 1 қаулысымен.

      2. Алып тасталды - ҚР Үкіметінің 2011.11.01 N 1264 Қаулысымен.

      3. Қазақстан Республикасы Әдiлет, Қаржы, Iшкi iстер министрлiктерi, Қазақстан Республикасы Жер ресурстарын басқару, Ақпараттандыру және байланыс агенттiктерi орталықтарды ұйымдастыру және олардың жұмыс iстеуi жөнiндегi өзара iс-қимыл туралы бірлескен бұйрық әзiрлесiн және бекiтсiн.

      4. Осы қаулы қол қойған күнінен бастап қолданысқа енгiзiледi.

*Қазақстан Республикасының*   
*Премьер-Министрі*

Қазақстан Республикасы      
Yкiметiнiң             
2005 жылғы 24 мамырдағы     
N 501 қаулысына қосымша

**Астана және Алматы қалаларындағы "жалғыз терезе"**   
**қағидаты бойынша Халыққа қызмет көрсету орталықтарының**   
**тiзбесi**

      Ескерту. Тізбеге өзгерту енгізілді - ҚР Үкіметінің 2005.09.08.   906 қаулысымен.

      1. Астана қаласы бойынша:   
      1) Алматы ауданының Халыққа қызмет көрсету орталығы;   
      2) Сарыарқа ауданының Халыққа қызмет көрсету орталығы.   
      2. Алматы қаласы бойынша:   
      1) Алмалы ауданының Халыққа қызмет көрсету орталығы;   
      2)  (алынып тасталды)   
      3)  (алынып тасталды)   
      4)  (алынып тасталды)   
      5)  (алынып тасталды)   
      6) Түрiксiб ауданының Халыққа қызмет көрсету орталығы.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК